Γουλιέλμος Β΄ της Έσσης-Κάσσελ

Ο Γουλιέλμος Β΄, γερμ. Wilhelm II (28 Ιουλίου 1777 - 20 Νοεμβρίου 1847) από τον Οίκο της Έσσης ήταν εκλέκτορας της Έσσης (1821-1847).

Βιογραφία
Ήταν ο μόνος γνήσιος γιος του Γουλιέλμου Α΄ εκλέκτορα της Έσσης και της Βιλελμίνης-Καρολίνας των Όλντενμπουργκ, κόρης του Φρειδερίκου Ε΄ της Δανίας.

Το 1806 διαλύθηκε το βασίλειο της Γερμανίας και ο πατέρας του, από λάντγκραβος της Έσσης-Κάσσελ, αναβαθμίστηκε σε εκλέκτορα της Έσσης.

Με τον στρατό του συμμετείχε στον ΣΤ΄ Συνασπισμό εναντίον του του Ναπολέοντα Α΄ της Γαλλίας το 1813. Το 1821 απεβίωσε ο πατέρας του και τον διαδέχθηκε.

Οικογένεια
Νυμφεύτηκε το 1797 την Αυγούστα των Χοεντσόλερν, κόρη του Φρειδερίκου-Γουλιέλμου Β΄ της Πρωσίας και είχε επιζόντα τέκνα:
 Καρολίνα 1799-1854.
 Φρειδερίκος-Γουλιέλμος Α΄ 1802-1875, εκλέκτορας της Έσσης.
 Μαρία-Φρειδερίκη 1804-1888, παντρεύτηκε τον Βερνάρδο Β' των Βέττιν δούκα της Σαξονίας-Μάινενγκεν.
 Γουλιέλμος 1798-1800 απεβ. 2 ετών, Λουίζα 1801-1803 απεβ. 2 ετών, Φερδινάνδος 1806 απεβ. νήπιο.

Ζούσε σε διάσταση με τη σύζυγό του και έκανε σχέση με την Αιμιλία, κόρη του Γιόχαν-Κρίστιαν Όρτλεπ και είχε από αυτήν τέκνα:
 Λουίζα 1813-1883, παντρεύτηκε τον Κάρολο κόμη του Μπόζε.
 Γουσταύος-Κάρολος 1818-1861.
 Αμαλία-Βιλελμίνη-Αιμιλία 1816-1858, παντρεύτηκε πρώτα τον Βίλχελμ κόμη φον Λύκνερ και μετά τον Καρλ βαρόνο φον Βάρτσντορφ.
 Αιμιλία 1820-1891, παντρεύτηκε τον Φέλιξ κόμη Τσίχυ-Φερράρις.
 Φρειδερίκη 1821-1898, παντρεύτηκε τον Βίλχελμ βαρόνο φον Ντούνγκερν.
 Γουλιέλμος 1824-1866.
 Ελένη 1825-1898, παντρεύτηκε τον Όσβαλντ βαρόνο φον Φαμπρίσε. Τρισεγγονή τους είναι η Ελλίνκα κόμισσα φον Άινσηντελ, μητέρα της Μαρί-Μπλανς Μπήρλαϊν, της οποίας η κόρη Τατιάνα Μπλάτνικ έγινε σύζυγος του Νικολάου πρίγκιπα της Ελλάδας.
 Ιούλιος-Γουλιέλμος-Αλβέρτος 1815-1822, απεβ. 7 ετών.

Η Αυγούστα απεβίωσε το 1841 και ο Γουλιέλμος Β΄ νυμφεύτηκε μοργανατικά την Αιμιλία Όρτλεπ, νομιμοποιώντας έτσι τα τέκνα τους. 

Το 1843 απεβίωσε η Αιμιλία και λίγου μήνες μετά ο Γουλιέλμος Β΄ έκανε τρίτο, μοργανατικό γάμο με την Καρολίνα, κόρη του Λούντβιχ-Χέρμανν βαρόνου του Μπέρλεπς. Έλαβε τον τίτλο κόμισσα του Μπέργκεν. Δεν απέκτησαν τέκνα.

Παραπομπές

Εξωτερικοί σύνδεσμοι
 

Οίκος της Έσσης